اسی مادرِ علمی کی آغوش میں امام محمد رحمہ اللہ علیہ کی تعلیم و تربیت کا آغاز ہوا اور اسی ماحول میں انھوں نے نشو و نما پائی ، سب سے پہلے قرآن کی تعلیم ہوئی ، اس کے بعد ادب ولغت کی ابتدا کی گئی ادب ولغت کی ابتدائی تعلیم کے بعد کوفہ کے بڑے بڑے شیوخ کے درس میں شریک ہونے لگے ، فطری استعداد وصلاحیت اور کوفہ کے علمی ماحول نے کم سنی ہی میں انھیں ایک جوہر قابل بنادیا ۔
Entity: کوفہ — Type: /location/city, /location